K: UPORABNIK ŠE NIMA ZELENE JEKLENKE: Uporabnik v gotovini plača enkratni strošek najema Zelene jeklenke (kavcijo) v višini 10 €, za kar se mu izda kavcijsko potrdilo. V primeru vračila Zelene jeklenke brez sočasne menjave jeklenke se uporabniku znesek kavcije brezobrestno izplača v skladu z določili teh splošnih pogojev. M10: MENJAVA ORANŽNE JEKLENKE ZA ZELENO JEKLENKO Butan plin d.d. (v nadaljevanju: Butan plin) odkupi uporabnikovo 10 kg oranžno jeklenko za UNP (»oranžna jeklenka«) za znesek v višini 3 € ter jo s tem prevzame v last in posest. Uporabnik in Butan plin se dogovorita, da Butan plin kupnino za odkupljeno oranžno jeklenko zadrži kot del kavcije, ki jamči za vračilo Zelene jeklenke. Uporabnik mora za prejem Zelene jeklenke doplačati razliko v višini 7 € do polne kavcije, ki znaša 10 €. O plačani kavciji Butan plin uporabniku izda kavcijsko potrdilo. Vplačana kavcija se v primeru vračila Zelene jeklenke brez sočasne menjave jeklenke uporabniku brezobrestno izplača v skladu z določili teh splošnih pogojev. Menjava ali prodaja oranžne jeklenke Butan plinu brez sočasnega naročila Zelene jeklenke ni mogoča. SPLOŠNI POGOJI UPORABE ZELENE JEKLENKE: • Uporabnik pridobi z vplačilom kavcije pravico do brezplačne uporabe Zelene jeklenke za lastne potrebe. • Uporabnik se z Zeleno jeklenko zaveže ravnati kot dober gospodar in jo uporabljati skladno z njenim namenom in navodili, ki so dostopna na spletni strani ter na sedežu družbe Butan plin. • Uporabnik nima lastninske pravice na jeklenki, saj ima le-to Butan plin. • Uporabnik se zavezuje, da z Zeleno jeklenko ne bo na noben način razpolagal (je prodal, podaril, zamenjal za jeklenko druge barve, zastavil, ipd.) ali prepustil njene rabe, uživanja, posesti ali imetništva katerikoli tretji osebi, razen družbi Butan plin. • Uporabnik lahko po tem, ko ima Zeleno jeklenko v uporabi, kupi plin (UNP) tako, da vrne prazno nepoškodovano Zeleno jeklenko in prevzame polno Zeleno jeklenko ter plača ceno plina v jeklenki v skladu z vsakokrat veljavnim cenikom družbe Butan plin. V primeru, da je ob vrnitvi Zelena jeklenka poškodovana ali neuporabna, sme družba Butan plin obdržati prejeto kavcijo, uporabnik pa v tem primeru polno Zeleno jeklenko prejme le ob ponovnem vplačilu kavcije. • Vračilo Zelene jeklenke brez sočasne menjave je možno na sedežu družbe Butan plin, v njenih poslovnih enotah (Ljubljana, Maribor, Izola, Kranj) ali preko storitve dostave na dom (s telefonskim klicem v kontaktni center družbe Butan plin in naročilom brezplačnega prevzema Zelene jeklenke). Možnost vračila preko storitve dostave na dom velja le za na naslove na območju Republike Slovenije. Informacije so na voljo na brezplačni telefonski številki 080 2005. • Butan plin ob vračilu nepoškodovane Zelene jeklenke (brez sočasne menjave) in predložitvi kavcijskega potrdila, uporabniku izplača znesek kavcije naveden na predloženem kavcijskem potrdilu. V kolikor uporabnik ob vračilu nepoškodovane Zelene jeklenke ne predloži kavcijskega potrdila, Butan plin uporabniku izplača kavcijo v višini 10 €. Ta določba ne velja v primeru vračila poškodovane Zelene jeklenke, vračila Zelenih jeklenk v količinah, ki presegajo običajne količine jeklenk UNP za gospodinjstva in /ali vračila Zelene jeklenke, za katero je na dan fizičnega vračila Zelene jeklenke rok za preizkus jeklenke, razviden iz žiga na Zeleni jeklenki, pretekel za več kot eno (1) leto. • Uporabnik ni upravičen zahtevati vračila oranžne jeklenke, ki jo je prodal in izročil ob izdaji kavcijskega potrdila. • Uporabnik ima pravico do jeklenke v brezhibnem stanju in sme v primeru dvoma od prodajalca zahtevati drugo jeklenko. • Butan plin bo uporabnikove osebne podatke obravnaval v skladu z Zakonom o varstvu podatkov ter jih bo hranil in obdeloval za potrebe evidence uporabnikov in statistično analizo za potrebe poslovanja. Ljubljana, 21. 2. 2022